Ucràina Ucràina УкраїнаUkrajina Ła Ucràina o Ukràina l'è un stato del'Europa del'est. Ła gà un sboko so el Mar Negro a sud e so el Mar de Azov a sudest; ła konfina ko ła Rusia a est, ła Biełorusia a nordovest, Połonia, Slovakia e Ongarìa a ovest, Romanìa e Moldavia a sudovest. El 95% de el teritorio el ze parte de ła Pianura Europea Oriental, in partikołar: el Basopian de ła Połezia a nordovest, i Altopiani de ła Vołinia e da ła Podołia a ovest, el Altopian de el Nipro inte ła banda sentro-osidental, el Basopian de el Nipro inte ła banda sentro-oriental, el Basopian de el Mar Negro e de el Mar de Azov a sud, e el Altopian de el Donez a est. Sirka el 3% el ze okupà da munti: i Karpasi i se kata a ovest e i Munti de ła Krimea a el estremo sud. I ultemi toki i ze parte de ła Pianura Europea Setentrional a el estremo nordovest e de el Basopian Panonego int'el estremo ovest. El fiume pi' inportante, par łongesa e estension de el so basin idrografego el ze el Nipro, ko i so afluenti Pripiat e Desna. Altri fiumi inportanti i ze el Nistro, el Bug Meridional, el Donez e el Danubio. In molti fiumi se kata de i basini artifisiałi, i pi' inportanti i ze el Basin de Kacovka, el Basin de Kremencug e el Basin de Kiev, tuti so el Nipro. El paeze el ga in bona parte un klima kontinental, pasante a sud a un klima semi arido-fredo. Ła kapitałe ła xe Kiev. Ła Krimea ła xe na repùblega autonoma. Ła Ukraìna ła ze devidesta in 24 rezon , Kiev e Sebastopołi, łe ga un statuto spesial. Ła ga 46 958 740 àneme al 1° de diçenbre 2005. Ła łengua ufiçiałe ła xè el ucraìno, ma 'ntełe rejoni orientałi se parla tanto anca el ruso, ke in teła repùblega autonoma de ła Krimea l'è anca łengua ufiçiałe.